GiliGold/VAD_KnessetCorpus huggingface dataset:
יוסי כץ: מי נגד קבלת הערעור ירים את ידו.
יוסי כץ: תודה, הערעור נתקבל.
יוסי כץ: ערעור של חבר הכנסת משה גפני בנושא: "פגישת ראש הממשלה אריאל שרון ובנימין נתניהו בשבת כדי להציע לו להצטרף לממשלה כשר החוץ".
יוסי כץ: האם הפגישה התקיימה בשבת?
משה גפני: אדוני היושב ראש, אני, כשהגשתי את ההצעה, אמרתי שכל מי שעושה דבר בשבת לא רואה בזה סימן ברכה ואני לא ידעתי שזה יהיה כל-כך מהר.
משה גפני: אני יודע שהפגישה שהיתה בשבת נכשלה.
משה גפני: עכשיו, מבלי להביע עמדה לגבי הנושא של שבת, מבלי להביע עמדה על שני האישים שנפגשו בשבת, אני חושב שזה תהליך שחוזר ונשנה.
משה גפני: לא מדובר בחקיקה, אלא בזה שהכנסת צריכה לתת את דעתה ולדון על העניין הזה ששני אישים רמי מעלה, ראש ממשלה וראש ממשלה לשעבר, נפגשים בשבת.
משה גפני: אני מבקש לאפשר לי להעלות את זה כהצעה דחופה.
יוסי כץ: נשיאות אני מבין אין, כאן.
אריה האן: נעמי.
נעמי חזן: אני לא מייצגת כרגע את הנשיאות, אבל עם כל הכבוד לחבר הכנסת גפני, התלונה צריכה להיות מופנית כלפי מר נתניהו.
נעמי חזן: כי מר שרון היה בביתו.
משה גפני: אני מדבר על נתניהו.
נעמי חזן: אבל אתה לא יכול להביא אותו לפה.
יוסי כץ: אומרים לי שמר נתניהו הוא אזרח פרטי מודאג וזה לא - - -
משה גפני: על זה נאמר: "אוי לרשע ואוי לשכנו".
נעמי חזן: אדוני היושב ראש, הוא לא יכול גם להגן על עצמו.
משה גפני: אבל לא לתת לי לדבר על זה, באמת.
יוסי כץ: הערעור האחרון של חבר הכנסת אלי כהן, בנושא: הסתה עקיפה וישירה ברדיו קול פלסטין.
יוסי כץ: נמק, בבקשה.
אלי כהן: היתה כתבה של גיא בכור שבה הוא מציג שהוא נסע מחיפה לבאר שבע ושמע - אני מצטט - פלשתיני יליד ירושלים, יליד המשולש, שעוסק באדמה הנבזזת של יפו וחיפה הפלסטינאיות ובכפר הגזול – קיסריה.
אלי כהן: לא מזכיר את מדינת ישראל, מזכיר רק את הציונות והתדרים האלה ניתנו להם על ידי מדינת ישראל, כאשר זה שידור שהולך לכל ילדי פלסטין.
יוסי כץ: למה לא העברת את זה לדיון מהיר או לוועדה הרלוונטית?
אלי כהן: ביקשתי הצעה דחופה לסדר היום.
יוסי כץ: יש עם המליאה בעיה, אבל בבקשה.
נעמי חזן: אדוני היושב ראש, אני לא אמורה לייצג את נשיאות הכנסת, אבל אני אסביר את העניין הזה.
נעמי חזן: טענתו של חבר הכנסת אמנם חשובה, אבל לצערי הרב ולצערה של הנשיאות, יש הסתה עקיפה וישירה בכל פלסטין, כבר שנים.
נעמי חזן: לכן זה לא עומד בקריטריון של דחיפות.
נעמי חזן: לכן אם ירצה חבר הכנסת כהן, יגיש הצעה רגילה בבקשה, אבל לא דחופה.
יוסי כץ: תודה, הערעור התקבל.
יוסי כץ: אדוני יושב ראש הקואליציה, אני רוצה להפנות את הדברים שלי אליך.
יוסי כץ: אנחנו מתבשרים על בחירות מוקדמות.
יוסי כץ: אני מתכוון לקיים דיון בוועדת הכנסת, אני לא רוצה לעשות את זה מהרגע להרגע.
יוסי כץ: אנחנו אישרנו את יציאתנו לפגרה בתאריכים מסוימים.
יוסי כץ: לפי ההחלטה הקודמת שלנו, המשמעות היא שכל מערכת הבחירות שלנו תתקיים בזמן שהכנסת עובדת.
יוסי כץ: כלומר, אנחנו נצטרך לקבל החלטה האם אנחנו משנים פורמלית, האם ועדת הכנסת משנה את מועד יציאת הכנסת לפגרה, או שהכנסת מעדיפה לעבוד במלוא המרץ ובמלוא התפוקה עד יום הבחירות.
יוסי כץ: אני קודם כל רוצה לקרוא לך, יושב ראש הקואליציה, לראש הממשלה ולכל סיעות הבית, לקבל החלטות שיצמצמו ויקצצו את מימון המפלגות ואת תקציב הבחירות לאור העובדה שהמערכה הזו קצרה מאד.
יוסי כץ: אין שום סיבה שאנחנו נממן את מערכת הבחירות באותם היקפים שהיינו רגילים אליהם בעבר, כאשר מדובר במערכת בחירות כל כך קצרה.
יוסי כץ: ראינו את הדו"ח על העוני, ראינו את תוכנית החירום הכלכלית שבעצם הימים האלה אנחנו יושבים על המדוכה בקשר אליה ובעוד שעה נקבל החלטות מאד קשות לגבי חוקים שפוגעים בציבורים רבים.
יוסי כץ: אני חושב שאתם, ראשי הקואליציה וראשי האופוזיציה, חייבים לשקול אפשרות לבוא ולצמצם את מימון הבחירות לאור העובדה שמדובר במערכה הכי קצרה, אולי, שהיתה בשנים האחרונות.
זאב בוים: אדוני היושב ראש, הפניה שלך היא פניה בעתה, כמובן, ואני חושב שגם ברוחה היא ראויה לבחינה רצינית.
זאב בוים: זו קודם כל סוגיה תקנונית, אולי קונסטיטוציונית, שצריך לבדוק: איך מתייחס התקנון לעניין עבודת הכנסת במצב של בחירות מהסוג הזה.
זאב בוים: האם הכנסת ממשיכה את תפקודה כרגיל, האם היא רשאית לפזר את עצמה קודם?
זאב בוים: האם היא יכולה לקבוע איזשהו לוח זמנים אחר, לצאת לפגרה, להתכונן לבחירות וכדומה.
זאב בוים: זו קודם כל שאלה קונסטיטוציונית.
זאב בוים: האם הקונסטיטוציה מתייחסת לעניין הזה, או שזה בידינו להחליט וכדומה.
אריה האן: הכנסת מתכנסת עד לכינוסה של הכנסת החדשה.
אריה האן: הכנסת קיימת, חיה ונושמת, עד לכינוס הכנסת החדשה.
זאב בוים: אז הכנסת לא מתפזרת.
זאב בוים: אני רוצה לשמוע את נעמי כקריאת ביניים שאני מזמין.
יוסי כץ: רגע, רגע.
יוסי כץ: אני מסב את תשומת לבם של כל חברי הכנסת: אין לנו תשעה חברי ועדה קבועים.
יוסי כץ: כל מי שהגיש בקשה לפטור מחובת הנחה – לא נוכל לקיים את הדיון בבקשה שלו, כי אין לנו תשעה חברי ועדה קבועים.
יוסי כץ: בבקשה להמשיך.
זאב בוים: אני רוצה בבקשה לשמוע את קריאת הביניים של נעמי.
זאב בוים: מה היתה ההערה שלך?
נעמי חזן: ההערה שלי היא שבעבר הכנסת לא היתה מתפזרת, אבל יוצאת לפגרת בחירות.
נעמי חזן: בהתחשב בנסיבות, שאנחנו נמצאים במצב חירום מדיני, ביטחוני, כלכלי וחברתי, צריך לשקול את זה היטב.
זאב בוים: אז אני מציע שאנחנו באמת נשקול את העניין.
יוסי כץ: תקיימו דיון בין ראשי הסיעות.
זאב בוים: יצטרכו לקיים דיון כל סיעה לעצמה ונחליט, או בהסכמה או בהצבעה.
אליעזר זנדברג: זאביק, אני רוצה לומר לך – למרות שלא ביקשת הערת ביניים – אחד, יש פה ועדת בחירות שצריכה את הבניין פיסית.
אליעזר זנדברג: שתיים – אדוני היושב ראש, כל שבוע במהלך פריימריז, שאתה מקיים מליאת כנסת ומעביר חוקים, ההשלכות התקציביות אדירות.
אליעזר זנדברג: גם אם - - - חמישים מיליון, רבותי – בפריימריז תמצאו אותם.
אליעזר זנדברג: אני חושב שלטובת כלכלת המדינה, לטובת העניין, עדיף כמה שיותר מהר להפסיק את דיוני המליאה, בשים לב לכך שבעוד תשעים יום יש בחירות.
יוסי כץ: היועצת המשפטית אחרונה ואנחנו עוברים להמשך הדיון.
אנה שניידר: אני רציתי להסב את תשומת לבכם לסעיף 37 לחוק יסוד: הכנסת, שאומר שהכנסת היוצאת תמשיך לכהן עד לכניסתה של הכנסת הנכנסת.
אנה שניידר: אז אין ואקום וכמובן שוועדת הכנסת סוברנית לקבוע את הסדרים, כולל פגרות.
אנה שניידר: הוועדה צריכה לשקול את כל השיקולים ולהחליט.
אנה שניידר: יש גם נוהג משנים קודמות, מבחירות קודמות, שאפשר לבדוק אותו ולהחליט.
יוסי כץ: אז אני מאד מבקש לבדוק, להכין ולתת לנו תשובה.
שאול יהלום: יש לי שאלה ליועצת המשפטית: תאריך הבחירות – מי קובע אותו?
שאול יהלום: האם העובדה שראש הממשלה הלך לנשיא, זה מחייב תשעים יום, או שלגבי מליאת הכנסת צריך לשנות?
אנה שניידר: אנחנו פועלים כרגע עדיין לפי חוק יסוד: הממשלה הקיים ולא חוק יסוד: הממשלה החדש, שיכנס לתוקף בכנסת ה-16.
אנה שניידר: לפי חוק יסוד: הממשלה הקיים, סעיף 22 לחוק אומר כך: "נוכח ראש הממשלה כי קיים בכנסת רוב המתנגד לממשלה ושעקב כך נמנעת אפשרות של פעולה תקינה של הממשלה, רשאי הוא, בהסכמת נשיא המדינה, לפזר את הכנסת בצו שיפורסם ברשומות ויתקיימו בחירות מוקדמות כאמור בסעיף 21".
אנה שניידר: אז קודם כל, לפי מיטב הבנתי ומה ששמעתי בתקשורת, הוא הלך לנשיא, קיבל את הסכמתו, עכשיו הוא צריך לבקש צו ברשומות ורק באותו רגע שבו יפורסם הצו בעצם אפשר לומר שהוא פיזר את הכנסת.
אנה שניידר: ואז חל סעיף 21 לחוק, שאומר: "ייערכו הבחירות לכנסת ביום ג' האחרון שלפני תום תשעים הימים מהיום שבו נוצרה העילה לקיום הבחירות".
אנה שניידר: העילה תיווצר ברגע פרסום הצו ברשומות ואז בעצם צריכים לספור את הימים.
שאול יהלום: זאת אומרת, הרשות בידי ראש הממשלה עכשיו להיות גמיש עם הצו?
אנה שניידר: לפי מיטב הבנתי כן, אבל לא לחודשיים.
נחום לנגנטל: אתה מוכן לדחות את זה לעוד כמה דקות?
יוסי כץ: אני עשיתי באמת מאמצים וחבר הכנסת יהלום עשה מאמצים עוד יותר גדולים והקשה קושיות כדי למשוך את הזמן.
יוסי כץ: אני מצטער, אני אינני יכול.
יוסי כץ: כל הדיון בהצעות החוק יורד מסדר היום שלנו ואנחנו נחליט אחר כך האם לקיים דיון חוזר או לא, בהתאם להתפתחויות.
יוסי כץ: סוגיות הנוגעות להצעות-חוק תקציביות בעקבות חוק יסוד: משק המדינה (הצעות חוק והסתייגויות שבביצוען כרוכה עלות תקציבית)
יוסי כץ: רבותי, אנחנו ממשיכים בנושא הבא בסדר היום.
יוסי כץ: סוגיות הנוגעות להצעות חוק תקציביות בעקבות חוק יסוד: משק המדינה.
יוסי כץ: מה מידת הדחיפות של הנושא הזה?
אנה שניידר: לא מאד דחוף.
יוסי כץ: אז אני מציע שנדחה את זה.
יוסי כץ: הישיבה נעולה, תודה רבה.
יוסי כץ: אנחנו פותחים בדיון, רבותי.
יוסי כץ: הסעיף הראשון שיש בו בקשת רביזיה הוא נושא החקלאות בעמוד הראשון – "שינויים מבניים במועצות החקלאיות".
יוסי כץ: בקשת הרביזיה היא של חבר הכנסת אבו וילן מסיעת מרצ.
אבשלום וילן: מתואם עם האוצר.
אבשלום וילן: להעביר את זה לכספים, על דעת האוצר.
יוסי כץ: להעביר את זה לכספים.
יוסי כץ: קודם כל נצביע – מי בעד בקשת הרביזיה ירים את ידו.
יוסי כץ: בקשת הרביזיה אושרה.
יוסי כץ: אנחנו מצביעים על ועדת הכספים.
יוסי כץ: מי בעד ועדת הכספים ירים את ידו.
יוסי כץ: מי בעד ועדת הכלכלה ירים את ידו?
יוסי כץ: ועדת הכספים.
יוסי כץ: אנחנו עוברים הלאה.
יוסי כץ: אנחנו עוברים לפרק ה', עמוד שני, סעיפים 19-20 "תיקון חוק הבטחת הכנסה".
יוסי כץ: יש בקשת רביזיה.
יוסי כץ: מי ביקש אותה?
יוסי כץ: סיעת ש"ס?
נעמי חזן: אני ביקשתי אותה וגם סיעת ש"ס.
יוסי כץ: מי בעד בקשת הרביזיה ירים את ידו.
זאב בוים: כמה יש פה לעבודה?
אורית נוקד: חמישה, במקום עמיר פרץ שאיננו.
זאב בוים: סליחה רגע.
זאב בוים: לא פה.
זאב בוים: פה אתם לא יכולים להצביע במקום עמיר פרץ.
תמר גוז'נסקי: אבל הוא יושב על המקום שלהם.
מיכאל איתן: את בעצמך אמרת שאי אפשר, באחד הדיונים.
מיכאל איתן: אני טענתי שאפשר ואת בעצמך אמרת שאי אפשר.
יוסי כץ: אני לא מוכן להמשיך בחילופי צעקות, רבותי.
יוסי כץ: נא להיות בשקט, אחרת אני אפזר את הישיבה.
יוסי כץ: גבירתי היועצת המשפטית, מהם הכללים?
אנה שניידר: על פי התקנון סיעה רשאית להסכים לתת את מקומה לחבר של סיעה אחרת.
אנה שניידר: ברגע שיש הסכמה על כך, אותו חבר הוא בעצם חבר הוועדה לכל דבר ועניין.
אנה שניידר: אז אם חבר הכנסת עמיר פרץ יושב כאן על חשבון סיעת העבודה, הוא חבר לכל דבר ועניין, מטעם סיעת העבודה.
אנה שניידר: אם יש הסכמה בנוהג שחבר אחר של אותה סיעה יכול להחליף את אותו חבר בהצבעה, הוא צריך לחול, לעניות דעתי, גם כאן.
יוסי כץ: למיטב ידיעתי אנחנו תיקנו את תקנון הכנסת.
אנה שניידר: אבל זה לא עניין של ממלא מקום.
נסים זאב: זה עניין של נוהג.
נסים זאב: בכל ישיבה אנחנו נוהגים אחרת.
יוסי כץ: רבותי, סליחה.
יוסי כץ: אולי תפסיקו לנהל חילופי צעקות?
יוסי כץ: סליחה, חבר הכנסת סבן, אני קורא אותך לסדר.
יוסי כץ: מספיק.
יוסי כץ: אתם מפריעים לניהול הישיבה.
יוסי כץ: מה קרה לכם?
יוסי כץ: חבר הכנסת נסים זאב! מספיק, תהיו בשקט.
נסים זאב: למה אתה צועק דווקא עלי אדוני?
נסים זאב: כולם פה צועקים.
יוסי כץ: בבקשה, גבירתי היועצת המשפטית.
אנה שניידר: התיקון שהתקבל בוועדת הכנסת לעניין התקנון, התייחס לממלאי מקום באופן ארעי.
אנה שניידר: זה לא רלוונטי לסוגיה שאתם מעלים עכשיו.
אנה שניידר: אם מדובר בחבר ועדה שבאופן קבוע חבר על חשבון סיעה אחרת, אפשר להצביע במקומו.
יוסי כץ: אני חוזר על ההצבעה.
יוסי כץ: מי בעד בקשת הרביזיה של נעמי חזן ירים את ידו.
יוסי כץ: 11.
יוסי כץ: מי נגד בקשת הרביזיה ירים את ידו.
אברהם-בייגה שוחט: אני מבקש למחוק אותי מההצבעה הקודמת, כי קודם הצבעתי.
אתי בן-יוסף: 11.
אתי בן-יוסף: תיקו.
א' האן: תיקו.
יוסי כץ: אני אעשה הצבעה חוזרת, שמית, לגבי בקשת הרביזיה של סיעת מרצ, על כל פרק ה', למעט הסעיף שעבר לוועדה מיוחדת, שעליו לא הוגשה הרביזיה.
זאב בוים: אני רוצה להבין על מה מצביעים.
יוסי כץ: אנחנו מצביעים על בקשת רביזיה של סיעת מרצ, לפיה בניגוד להחלטה קודמת שכל פרק ה' - למעט הפרק שעבר לוועדה מיוחדת בעניין גמלאות הסיעוד - יעבור לוועדת הכספים, הם מבקשים שהוא יעבור לוועדת העבודה והרווחה.
יוסי כץ: זו בקשתם.
זאב בוים: אנחנו הצבענו עכשיו על העניין הזה, היתה תוצאה של 11:11.
זאב בוים: הרביזיה נפלה.
זאב בוים: לא?
יוסי כץ: היתה טענה של חברי ועדה, שלא יכולתי לבדוק אותה, שחלק מהחברים הצביעו גם פה וגם שם.
קריאות: לא היה דבר כזה.
יוסי כץ: אז אין בעיה.
יוסי כץ: נקיים הצבעה שמית, עם כל הכבוד.
יוסי כץ: מי בעד בקשת הרביזיה לגבי פרק ה'?
יוסי כץ: רבותי: יוסי כץ – נמנע אושעיה אפי – בייגה שוחט במקומו – נמנע מוטי משעני – בעד צלי רשף – בעד אבי יחזקאל – בעד מוחמד ברכה – תמר גוז'נסקי במקומו – בעד עמיר פרץ – אורית נוקד במקומו – בעד זאב בוים – נגד אברהם הירשזון – אלי כהן במקומו – נגד ישראל כץ – אינו נוכח מיכאל איתן – נגד אמנון כהן – נסים זאב במקומו – נגד יצחק סבן – נגד יצחק גאגולה – נגד יאיר פרץ – נגד נעמי חזן – בעד זהבה גלאון – אבו וילן במקומה – בעד מרינה סולודקין – בעד אליעזר זנדברג – נגד נחמה רונן – נגד שאול יהלום – נגד משה גפני – נגד עבד-אלמאלכ דהאמשה – בעד אורי אריאל – בעד יורי שטרן- בעד בבקשה, נא לספור.
אתי בן-יוסף: 11:11.
זאב בוים: 11:11.
זאב בוים: זהו.
זאב בוים: נפלה.
יוסי כץ: רבותי, 11:11.
יוסי כץ: הרביזיה נפלה.
יוסי כץ: אנחנו עוברים לעמוד החמישי.
יוסי כץ: "הקמת יחידה לריכוז הטיפול בעובדים זרים ובעובדים מאזור יהודה, שומרון וחבל עזה".
יוסי כץ: מי הגיש את הרביזיה?
יורי שטרן: אני.
יוסי כץ: מי בעד בקשת הרביזיה של האיחוד הלאומי ירים את ידו.
שאול יהלום: מה הוחלט?
יוסי כץ: הוחלט על ועדת הכספים.
שאול יהלום: והם רוצים רביזיה?
יוסי כץ: והם רוצים רביזיה.
יוסי כץ: הם מציעים את ועדת העבודה והרווחה.
יוסי כץ: רבותי, מי בעד בקשת הרביזיה של סיעת האיחוד הלאומי – ירים את ידו.
יוסי כץ: 7 איש.
יוסי כץ: מי נגד הרביזיה ירים את ידו?
יוסי כץ: כל הלוביסטים – אני לא שמתי לב שנכנסו – כולם החוצה.
יוסי כץ: רק חברי ועדה ואנשי משרדי הממשלה.
יוסי כץ: "הטלת אגרות על מי שמבקש להעסיק עובד זר" – אני מבין שאתה חוזר בך מהרביזיה.
יוסי כץ: הוחלט כספים.
יוסי כץ: אז אין רביזיה לגבי הטלת אגרות על מי שמבקש להעסיק עובדים זרים.
יוסי כץ: מישהו מציע ועדת העבודה והרווחה?
יוסי כץ: אז אין רביזיה.
יוסי כץ: אני מוחק ליתר ביטחון את הרביזיה: מי בעד רביזיה ירים את ידו?
יוסי כץ: מי נגד בקשת רביזיה ירים את ידו?
יוסי כץ: נפל, אין רביזיה.
יוסי כץ: הלאה "תיקון חוק הנפט".
יוסי כץ: האם מישהו חולק על כך - - -
יאיר פרץ: כלכלה.
יאיר פרץ: כלכלה בשני הסעיפים.
יוסי כץ: יש מי שמתנגד לכך ששני הסעיפים ילכו לכלכלה?
יוסי כץ: ההחלטה היתה כדלקמן: הסעיף הראשון שדן בתיקון חוק הנפט – הסמכת שר התשתיות לקבוע כללים למתן זכויות בדרך של מכרז – הועבר לכלכלה ולא היתה רביזיה על זה.
יוסי כץ: הסעיף השני: הסמכת שר האוצר לקבוע בתקנות אגרות בשל הפקת נפט – הועבר לכספים.
נחמה רונן: האוצר ביקש כספים וזה הועבר לכלכלה.
יוסי כץ: אתה רוצה רביזיה?
זאב בוים: אני רוצה רביזיה.
יוסי כץ: מי בעד בקשת הרביזיה של הקואליציה ירים את ידו.
יוסי כץ: שישה.
יוסי כץ: מי נגד בקשת הרביזיה ירים את ידו?
יוסי כץ: כלכלה.
יוסי כץ: הסעיף הבא במחלוקת היה כך: אנחנו החלטנו שקיצור תהליכים בוועדות תכנון ובניה הולך לוועדת הפנים.
יוסי כץ: לעומת זאת החלטנו שהטלת אגרות להגשת התנגדות הולך לכספים.
יוסי כץ: יש בקשת רביזיה על ההחלטה הזו והנימוקים נשמעו בישיבה הקודמת.
שאול יהלום: לאן זה הולך כרגע?
יוסי כץ: עוד פעם.
יוסי כץ: אני חוזר ואומר: הנושא של תכנון ובניה – קיצור תהליכים – הוחלט להעביר אותו לוועדת הפנים.
יוסי כץ: אין על זה רביזיה.
יוסי כץ: על הנושא של איזה אגרה ישלם כל אחד שמתנגד הועבר לוועדת הכספים, הוגשה בקשת רביזיה.
זאב בוים: יש הצעת פשרה.
זאב בוים: תקשיב לגפני.
שאול יהלום: סליחה, אתמול זה עבר לפנים.
יוסי כץ: אומרים לי שיש טעות.
יוסי כץ: זה הועבר לפנים ולא לכספים.
יוסי כץ: על זה יש בקשת רביזיה של יו"ר הקואליציה.
זאב בוים: אני מבקש רביזיה כדי להציע פשרה - - -
משה גפני: היתה הצעת פשרה ואני הסכמתי.
יוסי כץ: מה היא היתה?
משה גפני: - - - אבל לאחר שנושא האגרות, גם בחוק הנפט, עבר לכלכלה, אין שום הגיון שהאגרות לתכנון ובניה לא יהיו בוועדת הפנים.
זאב בוים: גפני, בוא תסכים לפשרה.
יוסי כץ: חבר הכנסת בייגה שוחט, שר האוצר לשעבר, רוצה להעיר הערת ייעול.
אברהם-בייגה שוחט: אני רוצה להעיר הערה עקרונית, רק שתדעו: אל תחשבו שפיצול האגרות לכל הוועדות הוא דבר חיובי.
אברהם-בייגה שוחט: משטר האגרות הוא משטר שעוסק בתמונה כוללת של רמת האגרות, באלף ואחד סעיפים, יושבים על הצעת האגרות עם משרד המשפטים ועם אנשים בתוך האוצר וזה לא שכל ועדה תחליט פחות.
אברהם-בייגה שוחט: אני מציע לכם – תראו, אני לא בממשלה ואפילו לא בקואליציה, אבל אני מציע – אל תחפזו לפזר את האגרות בין הוועדות השונות.
משה גפני: בייגה שכנע אותי.
משה גפני: אני מציע ככה: אני מציע שהאגרות יעברו לוועדה משותפת פנים וכספים, כאשר בראשות הוועדה - - -
שאול יהלום: אז תצביע בעד רביזיה.
משה גפני: כאשר בראשות הוועדה עומדת כספים.
משה גפני: כאשר ניקח כספים בהסכמת יושב ראש הוועדה, יעמוד יושב ראש ועדת הפנים חבר הכנסת גפני.
יוסי כץ: רעיון יצירתי.
יוסי כץ: לשם כך צריך להחליט קודם על בקשת הרביזיה.
יוסי כץ: יש רביזיה.
יוסי כץ: מי בעד העברה לוועדה משותפת כספים-פנים בראשות ועדת הכספים?
משה גפני: לא, אבל בראש הוועדה - - -
יוסי כץ: את זה אני לא יכול להבטיח.
יוסי כץ: אם הגעת אתו לסיכום, הגעת.
יוסי כץ: כמה חברים?
משה גפני: 3:3.
יוסי כץ: 3:3.
יוסי כץ: מי בעד ועדה משותפת כספים-פנים ירים את ידו.
יוסי כץ: כמובן שזה ישולב בחוק ההסדרים ואנחנו נצטרך לשבת בוועדת הכנסת כדי להחיל את כל הדברים.
יוסי כץ: רבותי, ההצבעה הבאה היא לגבי התליית חוק פעוטות בסיכון (הזכות למעון יום).
יוסי כץ: סיעת חד"ש ביקשה רביזיה.
אורי יוגב: למה, למה?
אורי יוגב: זה המון כסף.
יוסי כץ: מי נגד בקשת הרביזיה?
יוסי כץ: הרביזיה אושרה.
יוסי כץ: אני מציע לכם: תקבלו הצעת פשרה להקים ועדה משותפת גם פה.
תמר גוז'נסקי: בשביל מה צריך ועדה משותפת?
תמר גוז'נסקי: זה חוק שעולה שניים וחצי גרושים.
תמר גוז'נסקי: איזה ועדה משותפת?
יוסי כץ: את רוצה לוועדה למען הילד?
תמר גוז'נסקי: הוועדה למען הילד.
תמר גוז'נסקי: יבואו אנשי האוצר ויטענו את טענותיהם.
תמר גוז'נסקי: למה משותפת?
יוסי כץ: כי אנחנו נוהגים בעיקרון העקביות.
יוסי כץ: בשבילך זה הישג בלתי רגיל אם זו ועדה פריטטית משותפת.
זאב בוים: ועדה משותפת.
זאב בוים: פשרה.
זאב בוים: את תהיי שמה.
זאב בוים: מה את דואגת?
תמר גוז'נסקי: בראשותי.
תמר גוז'נסקי: יש חמישים אלף ילדים נוספים מתחת לקו העוני.
תמר גוז'נסקי: במה אתם נלחמים?
תמר גוז'נסקי: באמת.
יוסי כץ: ועדה משותפת בראשותה של יושבת ראש הוועדה למען הילד.
יוסי כץ: כמובן, כמו האחרים, זה ישולב בחוק ההסדרים, עם כל האישורים של ועדת הכנסת שיבואו יותר מאוחר.
יוסי כץ: ועדה של 3 מכל ועדה.
יוסי כץ: אנחנו עוברים לדחיית תחילתו של חוק העסקת עובדים על ידי קבלני כוח אדם.
יוסי כץ: יש מי שמבקש רביזיה?
אתי בן-יוסף: עמיר פרץ ביקש.
זאב בוים: הוא לא פה, אי אפשר לקבל את הרביזיה.
יוסי כץ: אין רביזיה.
יוסי כץ: הרביזיה יורדת.
יוסי כץ: אבל כדי לעשות את זה פורמלי – מי בעד בקשת הרביזיה ירים את ידו?
זאב בוים: אדוני, לא, סליחה.
זאב בוים: אני נגד הפורמליסטיקה הזאת.
זאב בוים: יש כלל.
זאב בוים: מי שביקש רביזיה צריך להיות פה.
זאב בוים: הוא איננו פה – לא מצביעים.
יוסי כץ: אין בעיה.
יוסי כץ: חבר הכנסת בוים, אני אוהב להודות בטעויות, אתה צודק.
יוסי כץ: הצדק אתך.
יוסי כץ: אז הרביזיה יורדת כי חבר הכנסת עמיר פרץ איננו פה.
תמר גוז'נסקי: אבל הרביזיה היא לא אישית.
תמר גוז'נסקי: היא סיעתית.
זאב בוים: הוא היה פה, אישית.
זאב בוים: את לא היית פה.
יוסי כץ: רבותי, אנחנו דנים בבקשת רביזיה של הקואליציה, על ביטול השתתפות משרד האוצר בהוצאות האחזקה והניהול של ספריה ציבורית.
שאול יהלום: הוחלט על חינוך.
יוסי כץ: חינוך.
יוסי כץ: אני שואל אתכם אם אתם מסכימים לוועדה משותפת.
שאול יהלום: למה משותפת?
זאב בוים: כן ועדה משותפת.
יוסי כץ: בראשות חינוך.
יוסי כץ: תודה, הרביזיה אושרה.
יוסי כץ: מי בעד ועדה משותפת פריטטית חינוך-כספים, 3:3 בראשות חינוך.
יוסי כץ: ישולב בחוק ההסדרים.
יוסי כץ: הכל ישולב, אמרתי בפתיחת הישיבה.
יוסי כץ: צמצום הכרה בתואר של שלוחה של אוניברסיטה.
יוסי כץ: החלטנו על ועדה משותפת כספים וחינוך בראשות כספים.
קריאות: בראשות חינוך.
יוסי כץ: מי בעד בקשת רביזיה ירים את ידו.
יוסי כץ: מי בעד ועדה משותפת כספים חינוך בראשות חינוך 3:3 ירים את ידו.
יוסי כץ: – אושר.
יוסי כץ: החוק האחרון – הצעת חוק חוק הסנגוריה הציבורית – החמרות לעניין מינוי סניגור ציבורי.
שאול יהלום: רבותי, חוק הסנגוריה, אני מבקש – חוקה.
קריאות: זה הרבה כסף.
שאול יהלום: מה, אתה הורג את כל העניים שאין להם כסף לסניגור?
יוסי כץ: אל תתעקשו על דבר כזה.
יוסי כץ: באמת.
זאב בוים: אנחנו מספיק ויתרנו פה.
זאב בוים: באמת.
זאב בוים: יש גבול.
יוסי כץ: רבותי, יש שתי הצעות: כספים וחוקה.
יוסי כץ: מי בעד כספים ירים את ידו.
יוסי כץ: לספור בבקשה.
אתי בן-יוסף: 8 בעד כספים.
יוסי כץ: עבר לחוקה, תודה רבה.
יוסי כץ: רגע אחד.
יוסי כץ: אני מבקש להסמיך אותי להביא למליאת הכנסת הצעת הרכב הוועדה המיוחדת שהוחלט עליה בנושא גמלת הסיעוד: 3 כנסת, 3 כספים ו-3 עבודה ורווחה.
יוסי כץ: אני מבקש גם הסמכה להביא הצעת הרכב של הוועדות המשותפות בתיאום עם ראשי הוועדות.
אנה שניידר: וגם שהוועדה תחליט שהתוצרת של הוועדות המשותפות תשולב בחוק ההסדרים.
יוסי כץ: וגם להחליט על שילוב בחוק ההסדרים.
יוסי כץ: על סדר היום שלנו שני נושאים עיקריים.
יוסי כץ: נתחיל בנושא הראשון – התפלגות סיעת המרכז והצטרפות חברי הכנסת רוני מילוא ויחיאל לסרי לסיעת הליכוד.
יוסי כץ: קיבלתי מכתב מיושבת ראש סיעת המרכז, חברת הכנסת נחמה רונן: "ברצוני להביא לידיעתך כי היום, 4 בנובמבר, 2002, בישיבת סיעת המרכז התקבלה החלטה על התפלגות הסיעה בהסכמת כל חבריה, בהתאם להוראות סעיף 25 לחוק הבחירות לכנסת.
ההתפלגות הנה כדלקמן: 1.
ההתפלגות הנה כדלקמן: בסיעת המרכז יישארו חברי הכנסת דן מרידור, נחמה רונן ודוד מגן.
ההתפלגות הנה כדלקמן: 2.
ההתפלגות הנה כדלקמן: בסיעה החדשה הנקראת "לב" יהיו חברי הכנסת רוני מילוא ויחיאל לסרי.
ההתפלגות הנה כדלקמן: " בנוסף לכך קיבלתי מכתב מרוני מילוא, השר לשיתוף פעולה אזורי, חבר הכנסת יחיאל לסרי, וחבר הכנסת זאב בוים, יושב ראש סיעת הליכוד: " הנדון: הצטרפות סיעת "לב" לסיעת הליכוד.
ההתפלגות הנה כדלקמן: ברצוננו להביא לידיעתך על הצטרפות סיעת לב לסיעת הליכוד בכנסת, אשר נעשתה בהסכמת שתי הסיעות" – אני מבין שזה בהנחה שזה יאושר – "...
ההתפלגות הנה כדלקמן: בהתאם לסעיף 25 לחוק הבחירות לכנסת.
ההתפלגות הנה כדלקמן: אנחנו מבקשים את אישור הוועדה למהלך זה".
ההתפלגות הנה כדלקמן: הדבר האחרון הוא מכתבו של השר ראובן ריבלין, בא כוח סיעת הליכוד לפי חוק הבחירות לכנסת, וחבר הכנסת זאב בוים, אל מנהלת התשלומים לחברי הכנסת, טובי חכמיאן: "הריני להודיעך כי על פי הסיכום בין השר רוני מילוא וח"כ יחיאל לסרי, ובין תנועת הליכוד, עוברים האדונים הנכבדים ממפלגת המרכז לתנועת הליכוד.
ההתפלגות הנה כדלקמן: יחידת המימון המיוחסת לשר רוני מילוא ולח"כ יחיאל לסרי לא תועבר לתנועת הליכוד, ותמשיך להיות מיוחסת לתנועת המרכז, ולשמש לכיסוי חובותיה של מפלגה זו.
ההתפלגות הנה כדלקמן: סכום הכסף יועבר לבנק הפועלים....
ההתפלגות הנה כדלקמן: לאור האמור לעיל, בשלב זה, אודה לך באם לא תועבר יחידת המימון של השר מילוא וח"כ יחיאל לסרי, לתנועת הליכוד".
ההתפלגות הנה כדלקמן: אלה המסמכים.
ההתפלגות הנה כדלקמן: אני מביא אותם בפניכם.
ההתפלגות הנה כדלקמן: המסמכים תואמו אתכם.
נחמה רונן: אכן, כפי שמציין מכתבי אליך אנחנו הסכמנו על התפלגות מרצון של חברי הכנסת יחיאל לסרי והשר רוני מילוא.
נחמה רונן: הסיבה היתה עקב רצונם להצטרפות מיידית לסיעת הליכוד.
נחמה רונן: חשוב להדגיש שאין פה מצב של סיעה עצמאית שתתפקד בכנסת, אלא שזה איזשהו הליך טכני שיאפשר לחבר הכנסת לסרי ולשר מילוא להיות חלק ממפלגת הליכוד וסיעת הליכוד.
נחמה רונן: לא חשבנו שכל התהליך יהיה כל כך מהיר, כמו שיש פה חברי כנסת שהספיקו להיות פה בערך יומיים עד שהכנסת מתפרקת.
נחמה רונן: המהלך הזה נעשה בהסכמה ובידיעה.
נחמה רונן: מה שחשוב היה מבחינתנו הוא לאשר את הנושא הכספי, עקב החוק של מפלגת המרכז לבנק, ואם זה מוסכם - -
יוסי כץ: כמה הוא החוב של מפלגת המרכז?
נחמה רונן: את רוב החוב, לשמחתי הרבה, כיסינו.
נחמה רונן: מהחוב הראשוני נשאר יחסית חוב קטן.
נחמה רונן: אם הבחירות היו במועדן אז כל החוב היה מכוסה לחלוטין.
נחמה רונן: עכשיו, אני מניחה, שזה יהיה מיליונים בודדים, אולי 2 מיליון שקל, שיישארו כחוב.
נחמה רונן: יחסית למה שהיה בהתחלה זה חוב קטן.
יוסי כץ: יש לי שאלה אל היועצת המשפטית.
יוסי כץ: מה קורה כאשר סיעה, כל סיעה, נותרת חייבת כסף.
יוסי כץ: האם יש לחברי הכנסת עצמם אחריות אישית?
שאול יהלום: אני מבין שזה בתוך ה- 90 יום, נכון?
ארבל אסטרחן: הנושא של ה- 90 יום בוטל, והוא לא קיים יותר בכלל.
שאול יהלום: לא קיים העניין של 90 יום?
שאול יהלום: אפשר להתפלג לפני ואחרי?
ארבל אסטרחן: בעבר היו שלושה סייגים שאפשרו התפלגות של סיעה.
ארבל אסטרחן: אחד מהם נגע לנושא של 90 יום לפני הבחירות.
ארבל אסטרחן: התנאי הזה בוטל, והיום יש שתי אפשרויות בלבד שמאפשרות התפלגות מותרת של סיעה.
ארבל אסטרחן: תנאי אחד הוא כאשר הסיעה מורכבת ממפלגות שנרשמו מלכתחילה כמפלגות נפרדות.
ארבל אסטרחן: התנאי השני הוא כאשר ההתפלגות היא בקבוצה של לפחות 3 חברי כנסת שהם לפחות 1/3, אבל בסיעה שמונה 6 חברים או פחות ההתפלגות היא של קבוצה שמונה 2 חברים.
יוסי כץ: מה לגבי סיעה של 2 חברים?
ארבל אסטרחן: סיעה כזו, אלא אם היא נרשמה מלכתחילה כמפלגות נפרדות, אין אפשרות לשום חלק מהסיעה להתפלג.
שאול יהלום: לסיעה של 3 יש אפשרות.
ארבל אסרטחן: כן.
ארבל אסרטחן: סיעה כזו יכולה להתפלג ל- 2.
ארבל אסרטחן: למשל, חברי הכנסת אחמד טיבי ועזמי בשארה יכלו להתפלג מאחר והם נרשמו מלכתחילה כשתי מפלגות.
אנה שניידר: אני חושבת שהיום, בעיתונות, נרשמה ידיעה לא מדויקת, שחבר הכנסת עמיר פרץ וחיים כץ, מתפלגים.
אנה שניידר: הם לא יכולים להתפלג.
יוסי כץ: אלא אם כן יתוקן החוק.
יובל שטייניץ: אני תומך, להוציא הסתייגות אחת.
יובל שטייניץ: קודם כל, אני תומך במי שרוצה להצטרף לליכוד, ולחזק אותנו.
יובל שטייניץ: זה מקובל עלי ומבורך, אבל אני גם חושב שברגע שיש רצון בין סיעות הכנסת להתפלג מרצון או להתחבר מרצון, לא צריך להכניס בכלל שיקולים פוליטיים וצריך לאשר את זה.
יובל שטייניץ: אין שום סיבה שאנחנו נמנע תקנונית דבר כזה.
יובל שטייניץ: יש לי רק הסתייגות אחת שצריך לבדוק אותה, והיא, הייתי אומר, כמעט בעלת אופי חוקתי.
יובל שטייניץ: לא נראה לי תקין ולא נראה לי נכון שחברי כנסת יכולים להתפלג ולעבור למפלגה אחרת, בלי לקחת אתם את יחידת המימון שלהם לאותה מפלגה, ואומר מדוע.
יובל שטייניץ: כאן, לכאורה, אנחנו מאפשרים מצב שבו חברי כנסת יכולים לשחק עם יחידת המימון שלהם כאוות נפשם, כי הרי אם זה אפשרי, למשל, אני יכול להישאר בליכוד, ותיאורטית – להעביר את יחידת המימון שלי לכל מפלגה אחרת.
יובל שטייניץ: הכוונה של יחידת מימון היא שהיא צמודה לחבר כנסת, ולכן היא לפי גולגולת, לפי חבר כנסת.
יובל שטייניץ: אם אנחנו נאפשר פה מצב כזה שמפלגות תוכלנה באופן חופשי – כי זו המשמעות – לעשות עסקאות על יחידות המימון, ולהעביר אותן כאילו היחידה שייכת לחבר הכנסת לצורך ההעברה, זו בעיה מבחינה חוקתית.
יובל שטייניץ: לכן, מה שאני מציע זה לאשר את זה, ולקבוע, או לפחות לבחון את העניין שלא רק שרוני מילוא ויחיאל לסרי מצטרפים לליכוד, אלא גם, בלי שום הקשר פוליטי, כספם מצטרף אתם.
עבד-אלמאלכ דהאמשה: אני חושב שהפתרון הוא שאכן זה יעבור לליכוד, ואתם תתרמו לחשבון - -
שאול יהלום: זה אסור.
אנה שניידר: זה סיפור נפרד.
שאול יהלום: מה קובע את זה?
אנה שניידר: חוק מימון מפלגות.
שאול יהלום: אם חברת הכנסת נחמה רונן תבוא ותומר שהיא רוצה ששתי היחידות שלהם תינתנה למפלגת המרכז.
שאול יהלום: היא יכולה?
ארבל אסטרחן: אני אסביר.
ארבל אסטרחן: לעניין מימון הבחירות, החישוב נעשה בכלל אחרת.
ארבל אסטרחן: לעניין מימון הבחירות, כאשר אנחנו עושים חישוב אחרי הבחירות לכנסת הבאה, אנו עושים ממוצע של מספר המנדטים שהסיעה זכתה בהם בכנסת היוצאת, ובכמה היא זכתה בכנסת הנכנסת.
ארבל אסטרחן: בכנסת הזו היתה לנו עתירה מאד גדולה בנושא הזה – כמה היא זכתה בתחילת הכנסת.